CELEX: 32008H0468
Language: el
Date: 2008-05-30 00:00:00
Title: Σύσταση της Επιτροπής, της 30ής Μαΐου 2008 , για μέτρα περιορισμού των κινδύνων από τις ουσίες: οξείδιο του ψευδαργύρου, θειικός ψευδάργυρος, ορθοφωσφορικός ψευδάργυρος [κοινοποιηθείσα υπό τον αριθμό Ε(2008) 2322] (Κείμενο που παρουσιάζει ενδιαφέρον για τον ΕΟΧ)

20.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 161/47
            
         
      ΣΫΣΤΑΣΗ ΤΗΣ ΕΠΙΤΡΟΠΉΣ
   
   της 30ής Μαΐου 2008
   για μέτρα περιορισμού των κινδύνων από τις ουσίες: οξείδιο του ψευδαργύρου, θειικός ψευδάργυρος, ορθοφωσφορικός ψευδάργυρος
   [κοινοποιηθείσα υπό τον αριθμό Ε(2008) 2322]
   (Κείμενο που παρουσιάζει ενδιαφέρον για τον ΕΟΧ)
   (2008/468/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες (1), και ιδίως το άρθρο 11 παράγραφος 2,
   Εκτιμώντας τα ακόλουθα:
   
               (1)
            
            
               Στο πλαίσιο του κανονισμού (ΕΟΚ) αριθ. 793/93, οι κατωτέρω ουσίες χαρακτηρίστηκαν ως ουσίες προς αξιολόγηση κατά προτεραιότητα σύμφωνα με τον κανονισμό (ΕΚ) αριθ. 2268/95 της Επιτροπής, της 27ης Σεπτεμβρίου 1995, για το δεύτερο πίνακα ουσιών προτεραιότητας που προβλέπονται στον κανονισμό (ΕΟΚ) αριθ. 793/93 (2):
               
                           —
                        
                        
                           οξείδιο του ψευδαργύρου,
                        
                     
                           —
                        
                        
                           θειικός ψευδάργυρος,
                        
                     
                           —
                        
                        
                           ορθοφωσφορικός ψευδάργυρος.
                        
                     
         
               (2)
            
            
               Το κράτος μέλος που είχε οριστεί ως εισηγητής κατ’ εφαρμογή του ανωτέρω κανονισμού της Επιτροπής, ολοκλήρωσε τις δραστηριότητες αξιολόγησης των κινδύνων για τον άνθρωπο και το περιβάλλον ως προς τις συγκεκριμένες ουσίες, σύμφωνα με τον κανονισμό (ΕΚ) αριθ. 1488/94 της Επιτροπής, της 28ης Ιουνίου 1994, για τον καθορισμό των αρχών αξιολόγησης των κινδύνων για τον άνθρωπο και το περιβάλλον από τις υπάρχουσες ουσίες σύμφωνα με τον κανονισμό (ΕΟΚ) αριθ. 793/93 του Συμβουλίου (3) και πρότεινε στρατηγική για τον περιορισμό των κινδύνων.
            
         
               (3)
            
            
               Ζητήθηκε και διατυπώθηκε η γνώμη της επιστημονικής επιτροπής για την τοξικότητα, την οικοτοξικότητα και το περιβάλλον (ΕΕΤΟΠ) και της επιστημονικής επιτροπής για την υγεία και τους περιβαλλοντικούς κινδύνους (ΕΕΥΠΚ) σχετικά με τις αξιολογήσεις των κινδύνων που διενεργήθηκαν από το κράτος εισηγητή. Οι σχετικές γνωμοδοτήσεις δημοσιεύθηκαν στον δικτυακό τόπο των εν λόγω επιστημονικών επιτροπών.
            
         
               (4)
            
            
               Τα αποτελέσματα της αξιολόγησης των κινδύνων, καθώς και τα περαιτέρω αποτελέσματα των στρατηγικών περιορισμού των κινδύνων εκτίθενται στην αντίστοιχη ανακοίνωση της Επιτροπής (4).
            
         
               (5)
            
            
               Με βάση την αξιολόγηση αυτή, ενδείκνυται να διατυπωθούν συστάσεις για μέτρα περιορισμού των κινδύνων από τις ουσίες που καλύπτονται από την παρούσα σύσταση και την ανακοίνωση.
            
         
               (6)
            
            
               Τα μέτρα περιορισμού των κινδύνων τα οποία προβλέπονται στην παρούσα σύσταση είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΟΚ) αριθ. 793/93,
            
         ΣΥΝΙΣΤΑ:
   ΤΜΗΜΑ 1
   ΟΞΕΙΔΙΟ ΤΟΥ ΨΕΥΔΑΡΓΥΡΟΥ
   
      
         (αριθ. CAS 1314-13-2, αριθ. Einecs 215-222-5)
      
   
   ΘΕΙΙΚΟΣ ΨΕΥΔΑΡΓΥΡΟΣ
   
      
         (αριθ. CAS 7733-02-0, αριθ. Einecs 231-793-3)
      
   
   ΟΡΘΟΦΩΣΦΟΡΙΚΟΣ ΨΕΥΔΑΡΓΥΡΟΣ
   
      
         (αριθ. CAS 7779-90-0, αριθ. Einecs 231-944-3)
      
   
   Μέτρα περιορισμού των κινδύνων για το περιβάλλον (1, 2, 3, 4, 5)
   
               1.
            
            
               Για τις λεκάνες απορροής όπου οι εκπομπές ψευδαργύρου ενδέχεται να δημιουργούν κίνδυνο, τα αντίστοιχα κράτη μέλη θα πρέπει να καθορίσουν ποιοτικά πρότυπα για το περιβάλλον (εφεξής «ΠΠΠ»). Τα εθνικά μέτρα περιορισμού της ρύπανσης για την επίτευξη των εν λόγω ΠΠΠ το 2015 θα πρέπει να συμπεριλαμβάνονται στα σχέδια διαχείρισης λεκάνης απορροής, σύμφωνα με τις διατάξεις της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου (5).
            
         
               2.
            
            
               Τα κράτη μέλη θα πρέπει να διαβιβάσουν στην Επιτροπή πληροφορίες σχετικά με τη συμβολή των πηγών ψευδαργύρου και της πορείας του στο υδάτινο περιβάλλον, τα πιθανά μέτρα ελέγχου και τα επίπεδα του ψευδαργύρου στο υδάτινο περιβάλλον, ώστε να εξεταστεί το ενδεχόμενο να συμπεριληφθεί ο ψευδάργυρος στην επόμενη αναθεώρηση του παραρτήματος Χ της οδηγίας 2000/60/ΕΚ.
            
         
               3.
            
            
               Οι αρμόδιες αρχές των ενδιαφερομένων κρατών μελών θα πρέπει να καθορίζουν, στις άδειες που εκδίδουν δυνάμει της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου (6), όρους, οριακές τιμές εκπομπών ή ισοδύναμες παραμέτρους ή τεχνικά μέτρα για τον ψευδάργυρο και τις ενώσεις του, ώστε οι αντίστοιχες εγκαταστάσεις να λειτουργούν σύμφωνα με τις βέλτιστες διαθέσιμες τεχνικές (εφεξής «ΒΔΤ»), λαμβάνοντας υπόψη τα τεχνικά χαρακτηριστικά των εν λόγω εγκαταστάσεων, τη γεωγραφική θέση τους και τις τοπικές περιβαλλοντικές συνθήκες.
            
         
               4.
            
            
               Τα κράτη μέλη θα πρέπει να παρακολουθούν επισταμένως την εφαρμογή των ΒΔΤ που καλύπτουν τον ψευδάργυρο και τις ενώσεις του και να αναφέρουν κάθε σημαντική εξέλιξη στην Επιτροπή, στο πλαίσιο της ανταλλαγής πληροφοριών για τις ΒΔΤ.
            
         
               5.
            
            
               Εφόσον είναι απαραίτητο, θα πρέπει να ελέγχονται με εθνικούς κανόνες οι τοπικές εκπομπές στο περιβάλλον, ώστε να εξασφαλίζεται ότι δεν υπάρχει κίνδυνος για το περιβάλλον.
            
         ΤΜΗΜΑ 2
   ΑΠΟΔΕΚΤΕΣ
   
               6.
            
            
               Η παρούσα σύσταση απευθύνεται στα κράτη μέλη.
            
         
      Βρυξέλλες, 30 Μαΐου 2008.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 84 της 5.4.1993, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      (2)  ΕΕ L 231 της 28.9.1995, σ. 18.
   
      (3)  ΕΕ L 161 της 29.6.1994, σ. 3.
   
      (4)  ΕΕ C 155 της 20.6.2008, σ. 1.
   
      (5)  ΕΕ L 327 της 22.12.2000, σ. 1. Οδηγία όπως τροποποιήθηκε τελευταία με την οδηγία 2008/32/ΕΚ (ΕΕ L 81 της 20.3.2008, σ. 60).
   
      (6)  ΕΕ L 24 της 29.1.2008, σ. 8.